FEM DAGER FØR NANCYS DØD
- Glad i deg. - Glad i deg.
JEG HAR SETT DET VIRKELIGE DEG. OG JEG KAN DELE DET.
Faen!
Jeg må treffe deg.
BASERT PÅ BOKEN AV ARAMINTA HALL
SISTE NYTT MISTENKT SETT PÅ DASH CAM
Mrs. Simpson.
Advokaten jeg nevnte. Hun er veldig dyktig.
Hvis du trenger hjelp med husly i natt, har vi ressurser.
Howard, hør på meg.
- Du gjorde en tabbe. - Ikke si mer.
- Det var ikke meg. - Klienten min er her for å hente barna.
Det er ikke noe problem. De er her borte.
Eleanor må ha ringt politiet. Jeg sa ingenting.
Du får aldri se jentene igjen.
Det kan du ikke gjøre. De trenger moren sin.
Hei, jenter.
- Hvor skal vi nå? - Hjem.
- Hei, vennen min. Jeg er så lei for det. - Hva med mamma?
- Hun må svare på noen spørsmål. - Howard, jeg bønnfaller deg.
- Ikke gjør dette. - Det var du som gjorde dette. Ikke jeg.
- Mamma! - Det går bra, vennen min.
Kom igjen, Ganz. Ta den.
- Ms. Bouchet. - Hva er det som skjer?
Hva skjedde med Howard?
Vi hadde ingen grunn til å holde ham her.
- Faen. - Det var ikke ham. Du må glemme det.
De siste tolv timene
har vi klart å samle pålitelig informasjon fra det lokale politiet,
som hjelper oss å finne Mr. Reed.
Vi har utvidet søket til hele delstaten og holder øye med grensen.
Så dere mistet ham.
Vi har enheter ved boligen hans i Bakersfield.
Vi har også enheter ved hans siste kjente arbeidssted.
Flere har ringt tipstelefonen med mulige observasjoner,
men vi har ikke noe vi kan underbygge ennå.
- Hvorfor har dere ikke gjort det før? - Mr. Reed var ikke i vårt søkelys.
Dere var for opptatt med å gi meg skylden i stedet for å gjøre jobben deres!
Må jeg minne om at dette møtet er av ren høflighet?
En høflighet som ikke er berettiget
med hensyn til problemene vi kan få hvis Mr. Simpson saksøker politiet
for en handling jeg gjorde på familiens forespørsel.
- Så hvis du er ferdig, kan vi fortsette. - Unnskyld meg.
- Mary Simpson. De sa at det var her… - Ja. Sitt ned.
Etterforsker.
Dere to er her fordi dere kjente Mrs. Hennessey lengst.
Kan dere fortelle noe om forholdet
mellom Mr. Reed og Mrs. Hennessey som kan hjelpe oss å finne ham?
Så vidt vi visste, kuttet hun all kontakt med familien for mange år siden.
Flere tiår. Hun ville ikke ha noe med dem å gjøre.
Vi tror Mr. Reed og Mrs. Hennessey hadde kontakt.
Vi sporet dette nummeret til en nå inaktiv telefon kjøpt av Mr. Reed.
Mrs. Hennessey ringte ham fem kvelder før hun ble drept
og den kvelden hun ble drept. Vi vet ikke hva samtalene handlet om…
Så nå klandrer dere Nancy for å bli drept i stedet for å finne han som gjorde det?
Jeg beklager at vi ikke kunne være til mer hjelp.
Robert. Vær så snill, stopp.
Hva?
Jeg vet hvordan dette virker. Men jeg tok ikke feil om Howard.
Jeg vet ikke hvordan Scott passer inn i dette,
men kanskje de samarbeidet. De må…
Scott drepte henne, greit? Scott. Ikke Howard.
Hva enn dere to driver med, hold meg utenfor.
De tok ham foran barna mine.
- Visste du det? - Jeg visste ikke at de handlet så raskt.
- Vi hadde en avtale, og du trakk deg. - Han har barna mine.
Han kunne like gjerne hatt armene og beina mine. Jeg er ingenting uten dem.
- Skal vi la ham slippe unna med det? - Så du videoen?
Hva om vi tar feil?
- Hva om Scott drepte Nancy? - Det kan du umulig tro.
- Jeg vet ikke! - Mary!
Har ADHD-medisinen ødelagt hjernen din helt?
Howard så å si tilsto.
Du kan ikke mene at det er greit å overlate Marcus og jentene til ham.
Skaff deg din egen familie i stedet for å snylte på andres!
Hva med retten?
Rettsmøtet, ja. For å få en midlertidig kjennelse om omsorgen.
Mannen din har bedt om fremskyndet dato. Dommer Davis har satt av tid tirsdag.
Det er om seks dager. Du sa at det ble flere uker.
Hvordan kan han det?
Han hevder at det er fare for fysisk skade.
Fra mamma? Det er tøv.
Han viser også til presserende omstendigheter.
Arbeidet fører ham til Ohio, og han vil ta med jentene.
- Nei. - Det avgjør dommeren.
- Det er ikke rettferdig. - Marcus, sett deg.
Han er utro mot henne.
Det har han vært i årevis. Du tror ikke jeg vet det, men det gjør jeg.
Vennen min…
Faren min prøver å framstå som en god mann.
Han narrer alle. Ingen vet hvordan han egentlig er.
Det må være noe vi kan gjøre.
Har dere bevis for krenkende atferd?
Nei. Han er…
Han er for smart til det.
Men jeg tror han er i stand til hva som helst.
Har du noen gang anmeldt ham til politiet?
- Nei. - Det var dumt.
Uten en nylig anmeldelse er det best ikke å trekke fram Howards svakheter.
Fokuser på din styrke. Vi trenger et godt karaktervitne.
- Jeg kan gjøre det. - Noen utenfor familien.
Helst en som har kjent deg i mange år. Hvem har du som kan gå god for deg?
God morgen.
- Hei, Bernard. - Miss Ellie.
- Lenge siden sist. - Godt å se deg.
- Velkommen hjem. - Takk.
Hvis de ikke vil inngå avtalen, må vi gå til voldgift.
Jeg er enig.
Så få dem til å undertegne.
Takk.
Hei.
Er det en… shag eller en bob? Vanskelig å si med den lengden.
Det er faktisk en bixie.
- Du kler den. - Jeg ville bare prøve noe nytt.
Jeg ble overrasket da broren din sa at du kom.
Jeg trodde han ertet meg.
Når du rømmer fra noe, er det vanligvis ikke i min retning.
Stemmer.
Jeg vet ikke hvor jeg ellers kan dra.
Jeg har sluppet opp for steder å dra.
- Mr. Hennessey. Du har en gjest. - Ikke nå, Adele.
Faen.
Hei.
Skal du flytte?
Bare ommøblerer.
Tenkte å gjøre det til et keramikkverksted.
Eller et sted å meditere.
- Ja, det ser sånn ut. - Hva kan jeg hjelpe deg med?
Jeg skal i et rettsmøte, og jeg trenger et karaktervitne.
Folk som har kjent meg lenge og kan gå god for meg som mor.
Du skraper virkelig nederst i tønna når du kommer til meg.
Hva? Nei, Robert.
Du har sett meg som mor og i det minste hørt om det fra Nancy.
Hva med Eleanor?
Vi er ikke på talefot.
Det tror jeg ikke noe på.
Vi er ferdige med hverandre.
Da hun kom hit med den tullete historien om mannen din…
Hun var vettskremt.
For deg.
Var hun det?
Du har aldri likt meg.
Fra starten.
Hvorfor ikke?
Kom igjen. Vil du at jeg skal hjelpe deg?
Det er ikke det at…
Spytt ut. Ikke vær høflig. Jeg er lei av høflighet.
Kom igjen. Vær ærlig.
Jeg skjønte det aldri.
Hvorfor de to logret for deg.
Jeg vet at du er høy og… Kennedy-aktig og alt det, men…
Men hva?
Du er en gren. Ikke et tre.
Du har bare det du har fått. Du er en samling av andres forventninger.
Du…
Det egentlige deg…
Du eksisterer knapt.
Robert, om fire dager…
…må jeg stå foran en dommer…
…som skal avgjøre om jeg noensinne får se barna mine igjen.
Mr. Hennessey. Politiet er her, sir.
Klokken 9.13 i morges hadde vi Scott Reed i varetekt.
- Så dere fant ham? - Vi fant ham.
Herregud.
Takk. Jeg mener, det er bare…
- Alvorlig talt, takk. - Det er mer.
Mr. Reed hadde Mrs. Hennesseys telefon på seg da han ble pågrepet.
Den vi ikke fant på åstedet. Teknikerne klarte å identifisere den.
Det er… Da er det over.
Vi har lang vei foran oss, men vi føler oss sikre.
Har han tilstått?
Som jeg sa, vi føler oss sikre.
Så hva skjer nå?
Han er blitt siktet, og flyttes til fengselet.
Må jeg…
- Hallo? - Mrs. Simpson?
- Hvem er dette? - Oliver Nock.
- Jeg representerer Scott Reed. - Hvordan fikk du nummeret mitt?
Min klient har vært åpen for politiet om sin uskyld,
men det faller for døve ører.
Han ber om å få snakke med deg.
JEG REPRESENTERER SCOTT REED. DET ER VIKTIG, RING MEG!
Sett deg.
Ackee og salt fisk, kokebanan og callaloo.
- Favorittene dine. - Du har laget mat.
Sett deg.
Vil du ikke, så trenger vi ikke…
Nei, nei, nei. Takk.
Jeg fikk en beskjed.
Nancys stefar er blitt arrestert, og han vil snakke med meg.
Og det er noe du ikke vil?
Det er mannen som kan ha drept min beste venn.
Så jeg føler at jeg må dra og se ham i øynene og spørre om hvorfor, men…
Men hva?
Jeg kan ikke. Jeg kan ikke dra tilbake.
Det føles som at hver gang jeg prøver å gjøre det rette, går noe i stykker.
Eleanor, hva ved å ligge med din beste venns ektemann virket som det rette?
Oi! Må du alltid være så hard?
Vil du at jeg skal glatte over sannheten?
Ja. Ja. For en gangs skyld
ville jeg blitt glad om du i det minste lot som du var på min side.
For det der… det var derfor jeg dro.
Det som skjedde mellom deg og Robert, skal ikke definere deg.
Det var en tabbe. En tabbe du har betalt for.
Jeg ser på deg, og jeg vet at du har det.
Mamma…
Jeg trodde det var ekte.
Jeg trodde det.
Og jeg ga ham hver siste del av meg. Men jeg vil ikke gjøre det igjen.
Jeg vil aldri føle meg sånn igjen med noen.
Ikke gjør det.
Ikke steng av deg selv.
Da faren din døde, lot jeg det være alt som fantes.
Vær bedre enn meg.
Robert var ikke den rette. Slutt.
Men vennene dine…
Eleanor.
Du har funnet folk å være glad i og dele livet ditt med.
Jeg lærte deg det åpenbart ikke,
men du fant ut av det selv.
Og disse folkene, hvis du virkelig er glad i dem,
må du vise dem det.
Det betyr at du må dra tilbake. Dra tilbake og fullfør det.
For gjør du ikke det, tro meg, da blir du til det du håner.
En herdet kvinne som knapt klarer å spise lunsj
med den personen hun er mest glad i.
Hva skal jeg gjøre?
Ja, kjære.
Da må du ringe ham.
- Hallo. - Sitt ned.
Han kommer straks.
Jeg drepte henne ikke.
Og jeg fortalte politiet det. De tror meg ikke.
De mener at jeg dro etter henne.
Men hun ringte meg et par kvelder før hun døde.
Er det ikke Fancy Nancy i egen person?
Du bruker den samme parfymen.
Øl.
Veldig fin ring.
Hva? Har vi en stirrekonkurranse?
Jeg var et barn.
Det du gjorde mot meg… Jeg var bare et barn.
Bortkastet tid.
Du skal sette deg ned og høre på meg!
Slapp av.
Hun fortalte meg alt. Hun lå med mannen din.
Løy for alle om det.
Hun sa at han var en jævel. Godtok ikke et nei.
Han sendte henne nakenbilder.
Mannen hennes så dem.
Det virket som hun ikke hadde noen å snakke med. Så det var det vi gjorde.
Et par dager senere ringte hun igjen. Hun var på en slags bursdagsgreie.
Nei. Beklager. Dette gir ikke mening.
Hun ville aldri ha ringt deg. Hun hatet deg. Du ødela livet hennes.
Hun ville at jeg skulle beskytte henne.
Hvordan? Hvordan skulle du beskytte henne?
Hun ville at jeg skulle skremme ham. Gi ham noen klapser.
Få ham til å ligge unna.
Og jeg tenkte å gjøre det. Jeg skyldte henne såpass.
DEN KVELDEN NANCY DØDE
- Kom hit. - Hei.
Dette må slutte.
- Jeg må fortelle henne det. - Det mener du ikke.
Hun vil aldri snakke med meg mer, men hun må vite sannheten.
Faen.
Han sto lent over kroppen hennes.
Det virket som han gjorde noe med hånden hennes. Jeg så ikke hva.
Forlot du henne bare der?
Hva skulle jeg ha gjort?
Ringt etter hjelp. Fortalt det til politiet.
Forteller du meg hva jeg skulle gjort? Mannen din drepte din beste venn.
Hva i helvete skal du gjøre med det?
Jeg prøvde å fortelle dem det, men ingen trodde meg.
- Hvor skal du? - Til politistasjonen.
Jeg blir med.
- De har informasjon om Hennessey-saken. - Jeg skal i pressekonferanse.
- Vær raske. - Vi var hos Scott.
- Det vet jeg. - Han snakker sant.
Og beviset ditt er?
Ham. Han er et øyenvitne. Han så Howard gjøre det.
- Han har detaljer om drapet fordi… - Ja, fordi han utførte det.
- Det virker som du vil at det var ham. - La meg fortelle hvordan dette fungerer.
Her har jeg fysiske, verifiserbare og konkrete bevis.
Samtaleoversikter, fingeravtrykk på offerets telefon,
og en rekke truende instagrammeldinger fra Mr. Reed.
Det gir meg motivet.
Jeg har alt jeg trenger å presentere på statsadvokatens kontor.
Og jeg har et hav av reportere som venter på den gode nyheten
om at offeret får rettferdighet.
Så hvis dere ikke har noe bedre, er vi ferdige her.
Hva med Howards telefon eller laptop?
Vi har bare gitt deg indisier.
Men hva om vi hadde noe som knyttet Howard til Nancy?
Noen sendte nakenbilder av Nancy til telefonen hennes.
Howard må ha de bildene. Kan du få ransakingsordre for PC-en hans?
- Vi er ferdige her. - Mener du det alvorlig?
- OK. Mary. - Du må gjøre jobben din!
- Stopp. - Det er jobben hennes. Hun driter i det!
Vi går.
Vær så snill.
Jeg må i retten i morgen. Og jeg har ingenting.
Howard kommer til å ta ungene mine, for faen.
- Er du høy? - Hva? Nei!
- Du sa at du ikke tok de tablettene mer. - Jeg begynte etter at Nancy døde.
- Så du løy. - Jeg trodde ikke du ville forstå.
Det var så mye som skjedde rundt deg.
Og du klarte å takle det så mye bedre.
Jeg følte at jeg druknet.
Og alt var så slitsomt, og jeg klarte ikke å fokusere med barna rundt meg.
Jeg trengte noe for å holde meg i gang.
Du satt på denne sofaen og fortalte meg alt om Howard,
og utroskapen og alt han gjorde.
Men likevel skjulte du ting for meg.
Hvordan kan vi se hverandre i øynene og bare lyve?
Si det, du.
Det er ikke bare meg. Det er deg, meg og Nancy.
Nancy løy.
Hun snakket med Scott, og vi hadde ingen anelse.
Jeg vet det.
Jeg vet det. Jeg vet det. Jeg vet det.
Mary, etter at vi dro fra bursdagsmiddagen din,
sto jeg og ventet ved parkeringen.
Nancy kom tilbake.
Hun ba meg bli med og jeg sa nei.
Hun prøvde å være ærlig mot meg, og jeg ga henne ikke lov.
Nå er hun borte, og jeg har vært så redd for å si det høyt.
Men jeg vil ikke holde det inne i meg lenger.
Jeg ikke bare stjal Nancys ting.
Howard og jeg hadde iblant…
Nå og da når vi hadde sex,
hadde vi rollespill, og vi spilte at vi var dem.
Jeg pleide å late som jeg var henne.
Venner gjør da ikke det?
Og iblant tenker jeg at jeg bidro til dette.
Til at Howard ville ha henne.
Og jeg tenkte at hvis du visste det, kunne du umulig være glad i meg mer.
Jeg tror vi alle var redde for det samme.
Hver dag klokken tre skreller og kutter jeg et eple til Artie.
Og jeg gir et helt et til Junie.
Hver dag.
Det er en av en million ting jeg gjør
for å holde livet deres forutsigelig og få dem til å føle seg trygge.
Howard vet det ikke.
Ingen gjør det, for det er usynlig.
Det er barna mine som kommer til å lide.
- Hva gjør vi nå? - Vi begynner med sannheten.
Jeg skal snakke med Cora.
Jeg tenkte at siden du er faren hennes, bør du vite
at jeg kommer til å fortelle henne alt.
Om oss, om Nancy og Scott.
Jeg tror at hvis Nancy hadde hatt mer tid, ville hun vært ærlig mot Cora om fortiden.
Nei. Absolutt ikke.
Robert, du synes nok det er greit med alle hemmelighetene
fordi du er en Hennessey, men det er det ikke for meg.
Jeg vil ikke leve sånn.
Disse hemmelighetene drepte Nancy.
Det ønsker jeg ikke for Cora.
Jeg såret henne, og jeg skylder henne sannheten.
Hun synes jeg er en drittsekk alt. Og du vil gjøre ting verre.
Dette handler ikke om deg.
- Ikke det? - Nei.
Handler det ikke om at jeg ikke gir deg det du vil ha? Alltid har villet ha?
Nei.
Jeg ønsket meg noe av deg før.
Men ikke nå lenger.
Jeg skal snakke med Cora.
Du burde ta vare på deg selv.
- Eleanor. - Ja?
Jeg er veldig lei for det.
- Jeg vil likevel være der. - Jeg vet det.
Det beste du kan gjøre for meg nå, er å passe på søstrene dine.
Tror du han vinner?
Din tante Ellie og jeg har en plan. Glad i deg, vennen min.
Gi jentene en klem fra meg.
Det skal jeg.
- Glad i deg også. - Ha det.
Jeg hadde aldri møtt en som Mary. Det hadde ingen av oss.
Hun er som selve bildet på empati.
Hun har alltid plass til alle i det store hjertet sitt.
Men særlig for barna sine.
Ingen betyr mer for Mary enn Marcus og Juniper og Artemis.
Takk, Ms. Bouchet.
Ms. Bouchet…
…husker du en hendelse med stevnede
og hennes da åtte år gamle datter i oktober 2025?
- Da må jeg sjekke kalenderen min. - Jeg skal være spesifikk.
Den 19. oktober 2025, var du klar over at Mrs. Simpson,
under påvirkning av ulovlig anskaffet amfetamin
kjørte fra en bensinstasjon
mens datteren Juniper fortsatt var inne i storkiosken?
Ja.
Ja. Hva?
Ja, jeg er klar over at det skjedde. Hun er et menneske. Hun gjorde en tabbe.
Og om morgenen den fjerde juni
var du sammen med henne da hennes yngste datter ble innlagt
- etter en overdose… - Det var ikke meg.
- Det var Howard. - …av Mrs. Simpsons ulovlige Adderall?
Ja, jeg var på sykehuset.
Takk. Jeg har ikke flere spørsmål.
Du kan gå og sette deg.
Noen flere vitner, Ms. Tisdall?
Ja, ærede dommer.
Hun kom nå nettopp.
Jeg var gift med Howard i åtte år.
Fikk dere barn?
Nei, til Howards dype skuffelse.
Jeg ble gravid, men jeg mistet det.
Når jeg ser tilbake, var det min største velsignelse.
Hvorfor? Om jeg tør spørre.
Fordi det ville vært bedre for menneskeheten
om enkelte ikke formerte seg.
Det høres ut som du ikke bryr deg særlig om ham.
Jeg gjorde det i starten.
Howard har en metode med å sjarmere deg gjennom avsky.
Det tok minst åtte år før han la hånd på meg.
Det var bare én gang, men…
…det var minneverdig.
I to tiår var jeg vettskremt
for at han skulle finne meg og fullføre det han begynte.
Men jeg ser på ham nå,
og jeg ser bare dette sinte barnet
som er livredd for sin egen middelmådighet.
Alle reiser seg.
Sitt ned.
Greit.
Når det gjelder tillatelse
til å flytte barna over delstatsgrenser, er anmodningen avslått.
- Hva betyr det? Jobben min er i Ohio. - Det betyr finn en ny jobb.
Med hensyn til anklagene om at stevnede setter barna i fare,
er mitt syn at de mindreårige barna,
Artemis og Juniper Simpson, faktisk er i overhengende fare,
og ikke er trygge om de bor hos noen av foreldrene nå.
- Hva? - Saken sendes til barnevernstjenesten
for å be om midlertidig plassering av barna.
Når saken er utredet, møtes vi på nytt og vurderer alternativene på lang sikt.
Retten er hevet.
Vi har muligheter. Det ordner seg.
Hva skjer nå?
- Det skulle ikke ende sånn. - Nei.
Dette skulle ikke skje.
Vi skal kjempe imot.
- Hva er galt med deg? - Nei. Nei.
- Hva i helvete er galt med deg? - Slutt.
Jeg henter deg på hotellet, og så skal du bo hos meg.
Elle?
Mare?
Mary?
Dette er Mary og Junie.
- Og meg! - Kom igjen.
Tante Ellie?
- Har du hørt fra moren din? - Moren min? Nei.
- Er faren din der? - Nei. Jeg har ikke sett ham.
Jeg passet Junie og Artie, og sosialarbeiderne kom og tok dem.
Jeg vet ikke hva jeg skal gjøre.
Jeg sender deg nummeret til etterforsker Bethany Ganz.
Ring henne. Det er noe du må finne og gi henne.
Ja. Ja, ja. OK.
Dreper du meg?
Nei, du dreper deg selv. Det er selvforklarende.
Narkoman mor mister barna sine. Hun har vært i fritt fall i månedsvis.
Ingenting å leve for. Hun kutter håndleddene og forblør
på samme sted som hennes beste venn ble drept.
Eleanor og jeg snakket med Scott.
Han så deg.
Han så deg gjøre det. Han så deg drepe Nancy.
Hun ba ham møte henne her.
Og hun ba ham skade deg, sånn at du lot henne være i fred.
Du lyver.
Gjør jeg det? Lyver jeg? Du sa at du kjente Nancy bedre enn jeg gjorde.
- Ville hun vært i stand til det? - Hvorfor er jeg fri og han i fengsel?
Fordi…
Fordi etterforsker Ganz trenger bevis for at du gjorde det.
Og Ellie og jeg skal skaffe det. Vi skal møte henne på hotellrommet mitt i kveld.
Og nå er jeg ikke der.
Etterforsker Ganz kommer aldri til å tro at jeg drepte meg selv.
Hun kommer til å vite at du gjorde det.
Hør på meg, Howard.
Hør på meg.
Du har bare ett valg nå.
La meg ringe Ellie.
Hør på meg, jeg sier at det er avlyst.
Jeg klarer det ikke.
Og du stikker av.
Du drar.
Du tar ikke jentene.
Du vil ikke ha jentene.
Bare dra.
Og du vil endelig være fri.
La meg ringe henne.
OK?
Det går bra.
Pokker!
Helvete! Faen, Howard!
Du tok meg med til en dødsone. Det er ikke dekning.
Nå er det nok. Vi holder oss til planen. Reis deg. Gå.
Dødsonen. Offeret ble drept her.
Herregud. Dødsone.
Faen!
Gå.
- Når sluttet du å elske meg? - Kom igjen.
Nei!
Jeg ga deg hele mitt voksne liv, så hvis jeg skal dø i kveld, vil jeg vite det.
Vil du vite det?
Da du var assistenten min, hadde du grenseløst potensial.
Du hadde et hode som jeg trodde ville sette verden i brann.
Men det skjedde ikke. Du ble en sliter og en gnåler og en trøtting.
Hvorfor gjorde du det? Si det, Howard. Hvorfor drepte du Nancy?
Fordi jeg ville vise henne, men hun hørte ikke på meg.
- Hva gjør vi her? - Se.
Hva ser jeg på?
Dette!
- Broen? - Buegangen.
Jeg synes ingenting er vakrere om kvelden.
Jeg fryser.
Du har den rett i bakgården.
Og du har neppe sett den fra denne siden før.
Jeg er ikke i humør til metaforene dine. Kan vi gå tilbake?
Jeg må fortelle deg noe.
Jeg er forelsket i deg.
- Vær så snill… - Vent. La meg snakke ferdig.
Vi kan være sammen. Jeg har planlagt det. Jeg har gjemt unna penger.
Det vil jeg ikke.
Du har aldri vært mer lykkelig og levende enn i teateret om kvelden.
- Jeg kjente lidenskapen jeg vekket i deg. - Du fantaserer!
Kom tilbake.
Nei.
Dette må ta slutt.
- Jeg må fortelle henne det. - Det mener du ikke.
Hun vil aldri snakke med meg mer, men hun må vite sannheten.
Gi deg. Du driter i Mary.
Hun ville vært i live om det ikke var for deg.
Hva er det du gjør?
Hun var ikke den svake.
Det var deg.
Jævla tispe!
Har deg.
Du ødela.
Vi kunne vært…
Vi kunne vært… Vi kunne vært…
Vi kunne vært…
Herregud.
Mare. Mary. Mary!
Herregud. Våkne, vær så snill. Våkne.
Herregud. Herregud.
Nei!
Det går bra.
Det går bra med oss.
Det går bra med deg. Herregud.
- Herregud. Vi… - Det går bra.
Det går bra.
Takk.
- Er du i familie? - Ja, jeg blir med henne. Mary.
Ellie.
Går det bra med deg?
Jeg vet ikke.
Vi skulle bli gamle sammen.
Det var avtalen. Det var et løfte vi ga da vi var unge.
KJÆR KONE, MOR OG VENN
Unge nok til ikke å forstå den fryktelige ironien med vennskap.
At jo høyere du elsker noen, desto mer smertefullt blir det når de er borte.
Etter så mye hjertesorg er det fristende å bli en øy.
Men det er galt.
Å være tilgjengelig for kjærlighet er verd risikoen.
Å fortsette å strekke seg etter den dype følelsen av glede og tilhørighet.
JUNIPERS BURSDAG KLOKKEN 14
TIL: SØTE JUNIE FRA: TANTE ELEANOR
Jeg vil si at all smerten vi var gjennom, var en gave.
Det lærte oss hvor sterke vi er. At vi kan leges.
Men etter alt vi har vært gjennom, kunne vi aldri mistet båndet vi deler.
Vennskapet vårt er for sterkt.
Det skulle ha klart å overleve omtrent alt.
I hvert fall foreløpig.
Tekst: Evy Hvidsten